text: Tesgaards tilstand stabil men stadig kritisk
  26 juni 2015 kl. 15.18
  Cykelrytteren Anders Tesgaard er blevet MR-scannet, og teamet afventer svar.
  Den seneste nyhed fra de amerikanske læger er, at Anders Tesgaards tilstand nu er stabil, men stadig kritisk.
  - Anders er blevet MR-scannet, og vi venter svar fra denne scanning, fortæller TV SYDs fotograf Kim Gram, der er en del af Tesgaards Race Across America-team.
  - Han havde en flænge i nyren, da han blev indlagt. Den flænge er blevet lukket, og nyren er begyndt at fungere normalt igen, siger han til TV SYD.
  Tidligt i morges ankom Anders' bror og far til hospitalet, hvor de fik lov at se ham.
  